wannaphong/clean_thaiwikipedia huggingface dataset:
# หญ้าใบมะกรูด
หญ้าใบมะกรูด  เป็นพืชในวงศ์ Hydrocharitaceae จัดเป็นหญ้าทะเลชนิดหนึ่ง ใบแบนรูปไข่ แตกออกมาจากไรโซม มีเส้นใบที่ขวางใบมากกว่า 10 คู่ รากยาวได้ถึง 800 mm มีขนรากละเอียด พบได้ทั้งในบริเวณที่เป็นดินเลนปนดินทราย หรือดินเลนปนซากปะการัง น้ำกร่อย พืชชนิดนี้ช่วยยึดพื้นทรายและเป็นที่อยู่อาศัยของสิ่งมีชีวิตอื่น เป็นอาหารของพะยูน

Robert Brown เป็นผู้อธิบายทางอนุกรมวิธานของพืชชนิดนี้ครั้งแรก โดยใช้ชื่อวิทยาศาสตร์ว่า Caulinia ovalis ต่อมา Joseph Dalton Hooker ได้มาอยู่ในสกุล Halophila เมื่อ พ.ศ. 2401 Halophila ovata ถือเป็นชื่อพ้องของสปีชีส์นี้  Name Currency 

ในทางนิเวศวิทยา หญ้าใบมะกรูดเป็นหญ้าทะเลชนิดที่อยู่ในโซนน้ำขึ้นน้ำลง (intertidal zone) และเมื่อเทียบกับหญ้าทะเลชนิดอื่นหญ้าใบมะกรูดถือว่าอยู่ในระดับน้ำตื้นหรือโซนบนของโซนน้ำขึ้นน้ำลง ทำให้ในช่วงน้ำลงสูงสุดหญ้าทะเลชนิดนี้มักโผล่ให้มองเห็นได้อย่างง่าย แม้กระนั้นหญ้าใบมะกรูดยังถูกจัดว่าเป็นหญ้าทะเล ในกลุ่มพืชฉวยโอกาศ (colonising) อันเนื่องมาจากมีคุณสมบัติ โตเร็วแต่ไม่ทนทานต่อสภาพแวดล้อมหากเปรียบเทียบกับหญ้าทะเลชนิดอื่น
# หญ้าตะกานน้ำเค็ม
หญ้าตะกานน้ำเค็ม  เป็นพืชน้ำชนิดหนึ่งซึ่งไม่จัดเป็นพืชในทะเลแต่จัดเป็นพืชน้ำจืดที่ทนเค็มKantrud, H. A. (1991). Classification and Distribution - Wigeongrass (Ruppia maritima L.): A literature review.  U.S. Fish and Wildlife Service. เป็นพืชฤดูเดียวหรือหลายฤดู ลำต้นแบบไรโซมทอดยาวไปตามพื้น แขนงตั้งตรง ใบแบนยาว ปลายแหลม ขอบใบจักเป็นฟันเลื่อย ออกดอกเป็นช่อ ช่อดอกมีกาบหุ้ม มีดอกย่อย 4-8 ดอก ผลแบบดรุบขนาดเล็ก แพร่กระจายไปตามน้ำ หรือโดยสิ่งมีชีวิตที่มากินเป็นอาหาร ไม่ชอบเจริญในน้ำขุ่นหรือมีออกซิเจนต่ำKantrud, H. A. (1991). Habitat - Wigeongrass (Ruppia maritima L.): A literature review.  U.S. Fish and Wildlife Service.  พบในบ่อน้ำกร่อยหรือบ่อเลี้ยงปลา
# แม่น้ำจอร์แดน
แม่น้ำจอร์แดน (, Nahr al-ʾUrdunn; , Nəhar hayYardēn;  Nahrāʾ Yurdnan) มีอีกชื่อว่า นะฮ์รุชชะรีอะฮ์  เป็นแม่น้ำในภูมิภาคเอเชียตะวันตก มีความยาวทั้งสิ้น 251 กิโลเมตร ไหลลงสู่ทะเลเดดซี ปัจจุบันถือเป็นพรมแดนธรรมชาติระหว่างอิสราเอลกับจอร์แดน

แม่น้ำนี้มีความสำคัญทั้งในศาสนายูดาห์และคริสต์ โดยในคัมภีร์ไบเบิลระบุว่า กลุ่มชนอิสราเอลข้ามแม่น้ำนี้ไปยังแผ่นดินแห่งพระสัญญา และเยซูแห่งนาซาเรธ เข้ารับบัพติศมาจากยอห์นผู้ให้รับบัพติศมาที่แม่น้ำนี้
# โคโนซูเกะ โทมิยามะ
โคโนซูเกะ โทมิยามะ  นักมวยสากลชาวญี่ปุ่น เกิดเมื่อ 17 เมษายน พ.ศ. 2526 ที่เมืองอิจิกาวะ จังหวัดชิบะ ประเทศญี่ปุ่น สถิติการชก 22 ครั้ง ชนะ 19 (น็อค 6) แพ้ 3 
เกียรติประวัติ
 แชมป์ OPBF รุ่นซูเปอร์ฟลายเวท
 ชิง 7 มิถุนายน 2551 ชนะคะแนน นรสิงห์ เกียรติประสานชัย ที่ ญี่ปุ่น
 ป้องกันแชมป์ครั้งที่ 1, 20 กันยายน 2551 ชนะน็อค คูนิยูกิ ไอซาวะ ยก 12 ที่ ญี่ปุ่น
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นฟลายเวท WBA เมื่อ 11 เมษายน 2552 แพ้น็อค โนบูโอะ นาชิโระ ยก 8 ที่ ญี่ปุ่น
อ้างอิง
 สถิติการชก boxrec.com
# จิกเล
จิกเล หรือ จิกทะเล (เป็นสายพันธุ์ของ Barringtonia พื้นเมืองที่อยู่อาศัยป่าชายเลนบนชายฝั่งในเขตร้อนชื้นและหมู่เกาะในมหาสมุทรอินเดียและมหาสมุทรแปซิฟิกตะวันตก จากแซนซิบาร์ทางทิศตะวันออกไปจนถึงไต้หวัน, ฟิลิปปินส์, ฟีจี, นิวแคลิโดเนีย, หมู่เกาะคุก, วาลิสและฟูตูนา และเฟรนช์โปลินีเซีย มักปลูกตามถนนเพื่อการตกแต่งและร่มเงาในบางส่วนของอินเดีย

จิกเลเป็นต้นไม้ใหญ่ สูงราว 20 เมตร ใบขนาดใหญ่ มันวาว มีความหนา ป้องกันการสูญเสียน้ำ ดอกขนาดใหญ่ สีขาว เกสรตัวผู้เป็นพู่ยาวเห็นได้ชัดเจน สีขาว ปลายชมพู ดอกมีกลิ่นหอมแรง บานตอนค่ำและโรยตอนเช้า ผสมเกสรด้วยผีเสื้อกลางคืนและค้างคาว ผลขนาดใหญ่ ทรงคล้ายลูกข่าง มีกากเหนียวหุ้มทำให้ลอยน้ำได้ดีคล้ายผลมะพร้าวTsou, C-H., and Mori, S.A. "Seed coat anatomy and its relationship to seed dispersal in subfamily Lecythidoideae of the Lecythidaceae (The Brazil Nut Family)." Botanical Bulletin of Academia Sinica. Vol. 43, 37-56. 2002. Accessed 2009-05-31. 

ในเมล็ดและลำต้นมีสารซาโปนิน ใช้ทำยาเบื่อปลาและยานอนหลับ

 สัญลักษณ์ 
จิกเลเป็นทั้งพันธุ์ไม้มงคลพระราชทานและดอกไม้ประจำจังหวัดสมุทรสงคราม

ภาพ
# โพทะเล
สำหรับอำเภอที่จังหวัดพิจิตร ดูที่: อำเภอโพทะเล

โพทะเล  เป็นชนิดของไม้ดอกในตระกูล Malvaceae เป็นต้นไม้ขนาดเล็กหรือไม้พุ่ม โพทะเล เป็นพืชในสกุลเดียวกับปอทะเลและมีลักษณะคล้ายคลึงกัน แหล่งอาศัยเป็นแบบเดียวกัน ดอกสีเหลือง บานตอนเช้า แก่แล้วเปลี่ยนเป็นสีแดงเช่นกัน แต่ดอกโพทะเลไม่มีวงกลมสีแดงภายในดอกแบบเดียวกับปอทะเล ใบเป็นรูปหัวใจคล้ายใบโพธิ์ ใต้ใบมีขนอ่อนปกคลุมทำให้น้ำระเหยออกจากใบได้ช้า ผลกลม เมื่อแก่เต็มที่เป็นผลแห้ง กลีบเลี้ยงรูปถ้วยติดอยู่ที่ขั้วผล

ชื่อสามัญของโพทะเลในภาษาต่าง ๆ ได้แก่ Indian Tulip Tree, Pacific Rosewood, Seaside Mahoe (ใน ฟลอริดา), เบิฮ์สมุทร (បើសសមុទ្រ) หรือ เจฺรยสมุทร (ជ្រៃសមុទ្រ)  (ภาษาเขมร), Surina  Suriya (ภาษาสิงหล), เบอบารู หรือ บารู บารู (ภาษามลายู), Milo หรือ Miro (ภาษาในกลุ่มโพลีเนเซียหลายภาษา), Makoi (ภาษาราปานุย), Gangaraavi (ภาษาเตลูกู), ปูวรสุ: பூவரசு (ภาษาทมิฬ), ปูวรสุ: പൂവരശ്‌ (ภาษามลยาฬัม), PakuR (ภาษาเบงกอล) และ Plaksa (ภาษาสันสกฤต)

 การใช้ประโยชน์ 

ไม้โพทะเลนำมาทำเครื่องเรือน เนื้อไม้ของโพทะเลเป็นสีน้ำตาลอมแดงจนถึงสีชอกโกแลตเข้ม มีความถ่วงจำเพาะ 0.55 to 0.89 ใช้ทำทาวิล เครื่องดนตรีในเอเชียใต้  ในฮาวาย นิยมนำไม้โพทะเลไปใช้ในงานช่างไม้   ในตาฮีตีใช้ทำกลองแบบพื้นบ้าน เปลือกใช้ทำเชือก ใบใช้รักษาแผล ยางเมื่อเข้าตาทำให้ระคายเคืองละตาบอดได้เศรษฐมนตร์ กาญจนกุล. ไม้มีพิษ. กทม. เศรษฐศิลป์. 2552    

thumb|left| ต้นโพทะเลในกัลกัตตา, รัฐเบงกอลตะวันตก, อินเดีย

 สัญลักษณ์ 
 ต้นโพทะเลเป็นพันธุ์ไม้มงคลพระราชทานประจำจังหวัดสมุทรปราการ ดอกของโพทะเลเป็นสัญลักษณ์ของการต่อสู้เพื่อเอกราชในศรีลังกา โดยขบวนการสุริยามัลใช้ดอกนี้แทนดอกพอปปีในวันรำลึกถึงสงครามโลกครั้งที่หนึ่ง
# พระนางว็อนซ็อง
พระนางว็อนซ็อง ตระกูล คิม (,?-1028) เป็นพระมเหสีของ พระเจ้าฮย็อนจง และเป็นพระราชมารดาของพระราชาถึง 2 พระองค์คือ พระเจ้าทอกจง และ พระเจ้าจองจงที่ 2

พระมเหสีวอนซอง ประสูติเมื่อใดไม่มีหลักฐานเป็นธิดาคนโตของ คิมอึนบู เจ้าเมืองเล็กๆแห่งหนึ่งซึ่งพระเจ้าฮย็อนจงมาพำนักหนีภัยสงครามกับต้าเหลียวต่อมาคิมอึนบูได้นำธิดาทั้ง 3 คนมาปรนิบัติและถวายตัวต่อพระเจ้าฮย็อนจงพระองค์จึงรับธิดาทั้ง 3 ของคิมอึนบูเป็นพระมเหสีเมื่อพระเจ้าฮย็อนจงเสด็จกลับถึงเมืองหลวงจึงโปรดให้ราชเลขาประกาศแต่งตั้งให้คิมอึนบูพระสัสสุระ (พ่อตา) เข้ามารับรับราชการเป็นรองมหาเสนาบดีต่อมาพระมเหสีวอนซองมีพระโอรสให้พระเจ้าฮย็อนจงถึง 2 พระองค์

พระมเหสีวอนซอง สิ้นพระชนม์เมื่อปี ค.ศ. 1028
# 545 ปีก่อนคริสตกาล
1 ปี ก่อนพุทธศักราช ใกล้เคียงกับ ก่อน ค.ศ. 545 ในปฏิทินพุทธศักราช ถือเป็นปี 0 ตามธรรมเนียมเป็นปีที่พระพุทธเจ้าปรินิพพาน อย่างไรก็ตาม บางธรรมเนียมจัดให้ปี 0 อยู่ในปีถัดไปแทน (544 ปีก่อนคริสตกาล)

 เหตุการณ์ 

 วันเกิด 

 วันถึงแก่กรรม 
 คังแห่งฉู่ เจ้าแห่งรัฐฉู่
 พระเจ้าโจวหลิง กษัตริย์ในราชวงศ์โจวของจีน
# 544 ปีก่อนคริสตกาล
0 ปี ก่อนพุทธศักราช ใกล้เคียงกับ ก่อน ค.ศ. 544

 เหตุการณ์ 
 พระเจ้าโจวจิ่งกลายเป็นกษัตริย์แห่งราชวงศ์โจวของจีน

 วันเกิด 
 ซุนวู รัฐบุรุษและนายพลชาวจีน (ปีโดยประมาณ) (เสียชีวิต ประมาณ 496 ปีก่อนคริสตกาล)

 วันถึงแก่กรรม
# เดอะฟิวเจอร์เฮดส์
เดอะฟิวเจอร์เฮดส์  เป็นวงโพสต์-พังก์อังกฤษจากซันเดอร์แลนด์ ประกอบด้วยสมาชิกคือ โรส มิลลาร์ด (ร้องและกีตาร์), แบร์รี ไฮด์ (ร้องและกีตาร์), เดวิด "แจฟฟ์" เครก (กีตาร์เบส) และเดฟ ไฮด์ (กลอง) ชื่อของวงมาจากชื่ออัลบั้มของวงเดอะเฟลมมิงลิปส์ ชุด Hit to Death in the Future Head

ผลงาน

 สตูดิโออัลบั้ม 
 The Futureheads (12 July 2004) 679 Recordings #11 UK
 News and Tributes (29 May 2006) 679 Recordings #12 UK
 This Is Not the World (24 May 2008) Nul Records #17 UK (#1 UK Indie Chart)
 The Chaos (26 April 2010) Nul Records #48 UK (#3 UK Indie Chart)
# รักสุดท้ายป้ายหน้า
รักสุดท้ายป้ายหน้า เป็นภาพยนตร์ไทยแนวโรแมนติก - คอมเมดี้เข้าฉายในโรงภาพยนตร์วันที่ 26 มกราคม พ.ศ. 2555 กำกับโดย กิรติ นาคอินทนนท์

เนื้อเรื่องย่อ
ชนิสา สาวออฟฟิศอายุ 25 ปี ที่ไม่เคยจะรักใครจริง ๆ จัง ๆ ได้สักที ไม่ใช่ว่าสาไม่รักใครแต่เป็นเพราะสายังยึดมั่นกับ "รักครั้งแรก" ที่มีต่อ พี่โอม รุ่นพี่ที่แอบรักมาตั้งแต่สมัยเรียนประถมจนถึงมัธยม แต่พี่โอมกลายเป็นแฟนกับ พี่แพม โดยที่สาไม่ทันจะได้สารภาพรักเสียด้วยซ้ำ กระนั้นสาก็ไม่เคยลืมพี่โอมได้เลย จนกระทั่งโชคชะตาส่งพี่โอมกลับเข้ามาในชีวิตของสาอีกครั้ง และในครั้งนี้ พี่โอมบอกกับสาตรง ๆ ว่าเขามีความสุขมากที่ได้พบกับสาอีก แน่นอนว่าความหวังในรักแรกที่ริบหรี่กลับมาโชติช่วงชัชวาลสว่างไสวอีกครั้ง  แฟนคนแรกมาแล้ว อีกไม่นานจูบแรกก็จะมาถึง 

ขณะที่สากำลังฝันหวานถึงความสัมพันธ์ของเธอกับโอมอยู่บนรถเมล์ ตอนนั้นเอง รถคันข้าง ๆ เกิดอุบัติเหตุ สาชะโงกไปดูเหตุการณ์นั้น และเมื่อหันหน้ากลับมาปากของสาก็ไปกระทบเข้ากับปากของเด็กมัธยมเมื่อวานซืน
จบกัน!!!...จูบแรกของสา 

นี่คือการก้าวเข้ามาของ เบส เด็กนักเรียนม.6 เมื่อวานซืน โชคชะตาไม่พาเบสเข้ามาเปล่า ๆ แต่เบสมาพร้อมข่าวร้ายที่ว่าพี่โอมยังคงเป็นแฟนกับพี่แพม สาเสียใจมาก และความเสียใจนั้นทำให้สากับเบสได้ใกล้ชิดกัน ความรักที่เกิดขึ้นระหว่างสาวออฟฟิศกับเด็กมัธยม จะเป็นไปได้หรือไม่... แล้วเราจะได้รู้ว่า ความรักทำให้เรารู้สึกเด็กลง หรือเป็นผู้ใหญ่ขึ้นกันแน่

นักแสดง
 คะนึงนิจ จักรสมิทธานนท์ รับบท ชนิสา (สา)
 แมงมุม พิมพ์นิชกุล บำรุงกิจ รับบท ชนิสา (สา) (วัยเด็ก)
 ฐกฤต เหมอรรณพจิต รับบท เบส
 ทิน โชคกมลกิจ รับบท โอม
 พิชญ์สินี ตันวิบูลย์ รับบท แพม
 อนุชา ฉัตรแก้ว รับบท เจนภพ
 ธัญญา รัตนมาลากุล รับบท แหม่ม
 ปราโมทช์ เทียนชัยเกิดศิลป์ รับบท วิน
 พสธร ทรงถาวรทวี รับบท อาร์ท
 ทรงสิทธิ์ รุ่งนพคุณศรี รับบท นายหัวเกรียงไกร

เพลงประกอบ
เธอจะรักฉันได้ไหม ขับร้องโดย Instinct
นึดนึง ขับร้องโดย พิจิกา

 แหล่งข้อมูลอื่น
# ทะเลกรีนแลนด์
thumb|right

ทะเลกรีนแลนด์ เป็นบริเวณผืนน้ำทางตอนเหนือของมหาสมุทรแอตแลนติก นับเป็นส่วนหนึ่งของมหาสมุทรอาร์กติกGreenland Sea, MarBEF Data System - European Marine Gazetteer แต่บางครั้งก็จัดรวมเข้าเป็นส่วนหนึ่งของมหาสมุทรแอตแลนติก แต่ในทางสมุทรศาสตร์จัดให้ทะเลกรีนแลนด์เป็นส่วนหนึ่งของทะเลนอร์ดิกรวมกับทะเลนอร์เวย์และทะเลไอซ์แลนด์

ทะเลกรีนแลนด์มีอาณาเขตติดต่อกับเกาะกรีนแลนด์ทางทิศตะวันตก หมู่เกาะสฟาลบาร์ทางทิศตะวันออก  ช่องแคบแฟรมและมหาสมุทรอาร์กติกทางทิศเหนือ ทะเลนอร์เวย์และไอซ์แลนด์ทางทิศใต้
# พวงร้อย
พวงร้อยเต็ม สมิตินันทน์ ชื่อพรรณไม้แห่งประเทศไทย  สำนักงานหอพรรณไม้ กรมอุทยานแห่งชาติ สัตว์ป่า และพันธุ์พืช, พ.ศ. 2549  เป็นกุหลาบชนิดหนึ่ง มีถิ่นกำเนิดในภาคกลางและภาคตะวันตกของสาธารณรัฐประชาชนจีน ในมณฑลกานซู, มณฑลกุ้ยโจว, มณฑลเหอหนาน, มณฑลหูเป่ย์, มณฑลเจียงซู, มณฑลเสฉวน, และมณฑลยูนนาน พบบนภูเขาที่ความสูง 500–2,200 เมตร 

พวงร้อยเป็นไม้เลื้อยเถาเนื้อแข็งทรงพุ่ม โตเร็ว สูงได้ถึง 6 เมตร ไม่มีหนาม หรือมีหนามขนาดเล็กยาว 5 มม. โดยเฉพาะบนหน่อหรือส่วนยอด เป็นไม้ไม่ผลัดใบ ใบยาว 4–6 ซม. มีใบย่อยสามถึงห้าใบ (อาจถึงเจ็ดใบ) ใบย่อยยาว 2–5 ซม. ขอบใบหยัก   ดอกมีขนาดเล็ก มีเส้นผ่านศูนย์กลาง 1.5-2.5 ซม. มีสีขาวหรือเหลืองอ่อน 

มีสองพันธุ์:*Flora of China: Rosa banksiae
 Rosa banksiae var. banksiae
 Rosa banksiae var. normalis Regel. 

กุหลาบชนิดนี้ได้รับการตั้งชื่อตามเลดี้แบ็งส์ (Lady Banks) ภรรยาของเซอร์ โจเซ็ป แบ็งส์ นักพฤษศาสตร์ชื่อดัง
# สตาร์ วอร์ส เอพพิโซด 1 (พินบอล)
สตาร์ วอร์ส เอพพิโซด 1  เป็นเกมพินบอล ค.ศ. 1999 ที่ได้รับการเปิดตัวโดย บริษัทวิลเลียมส์ และเป็นเครื่องพินบอลชุดที่สอง (และชุดสุดท้าย) ที่ใช้ระบบฮาร์ทแวร์แพลตฟอร์มพินบอล 2000 เกมพินบอลนี้อิงจากภาพยนตร์ สตาร์ วอร์ส ภาค เอพพิโซด 1

เกมชุดนี้ยังเป็นส่วนจากการแปลงมาจากเกม รีเวนจ์ฟอร์มมาร์สTop 8 Most Innovative Pinball Machines of All TimeNucore running on a Star Wars - Pinball News ซึ่งรวมถึง เพลย์ฟิลด์ สตาร์ วอร์ส เอพพิโซด 1, เกมรอม, คู่มือ, รูปลอกข้างตู้, ระบบและเครื่องแทง

 รูปแบบการเล่น 
เป้าหมายของเกมคือการกลายเป็นเจไดสปีริท ที่เข้าถึงสปีริทเลเวล 1 ที่ต้องสู้ผ่านเลเวล ยูธ, ไนท์ และมาสเตอร์ การต่อสู้กับ ดาร์ธ มอล ด้วยดาบแสงในแต่ละเลเวล เพื่อให้ได้ต่อสู้กันตัวต่อตัวต้องสะกดให้ได้คำว่า "J-E-D-I"Pinball Archive Rule Sheet: Star Wars: Episode I โดยชนะโหมดต่างๆ ซึ่งเริ่มต้นที่โฮโลโปรเจกต์เตอร์หรือการได้รับการสุ่มตัวอักษรผ่านวิธีการอื่นที่แตกต่างกัน

 มัลติบอล 
มัลติบอลจะเริ่มต้นด้วยการวางลูกในแต่ละจานรอง (ตลาดของโมส เอสป้า และร้านขยะวัตโต้) หากมีผู้เล่นมากกว่าหนึ่งคน ย่อมเป็นไปได้ที่จะทำการขโมยมัลติบอลของผู้เล่นอื่น

รูปแบบสำหรับแจ็คพ็อท:
 เป้าเซ็นเตอร์เท่านั้น – 1,000,000 แต้ม
 รางซ้ายและขวา – 1,000,000 แต้มในแต่ละราง
 เป้าเซ็นเตอร์, รางซ้ายและขวา – 1,000,000 แต้มในแต่ละส่วน พร้อมด้วยซูเปอร์แจ็คพ็อทสำหรับส่วนที่สามอีก 5,000,000 แต้ม

หลังจากเสียไปสองลูกจากที่มีอยู่สามลูก ระบบมัลติบอลจะสิ้นสุดลง และจานรองจะสู่ความมืด เพื่อให้แสงจานรองกลับมาสว่างอีกครั้งจำเป็นต้องทำฮิทจานรองหนึ่งครั้งในแต่ละมัลติบอลเมื่อทำการเริ่ม ดังนั้นเพื่อล็อคลูกในร้านขยะสำหรับมัลติบอลลูกที่สอง หนึ่งในความต้องการแรกคือการทำฮิทที่ร้านขยะ หรือที่ตลาดอย่างใดอย่างหนึ่งเสียก่อน
# การแบ่งประเภทสนามฟุตบอลของยูฟ่า
การแบ่งประเภทสนามฟุตบอลของยูฟ่า  เป็นการแบ่งประเภทสนามฟุตบอลโดยการวางข้อกำหนดระบบโครงสร้างพื้นฐานสนามกีฬาของยูฟ่า โดยแบ่งเป็นประเภท 1, 2, 3, หรือ 4 (เปลี่ยนชื่อมาจากอีลิต) จากลำดับต่ำไปสูง การแบ่งประเภทนี้แทนวิธีการเดิมที่แบ่งจากหนึ่งดาวไปห้าดาวในปี ค.ศ. 2006 สำหรับสนามที่จัดแข่งขันรอบเพลย์ออฟในรอบแบ่งกลุ่มของยูฟ่าแชมเปียนส์ลีกหรือการแข่งขันอื่นที่สำคัญ จะต้องเป็นสนามกีฬาประเภท 4 รวมถึงเกมสำคัญในยูฟ่ายูโรปาลีกหรือฟุตบอลชิงแชมป์แห่งชาติยุโรป

 ความแตกต่างของสนามในแต่ละประเภท 
 เกณฑ์  ประเภท 1  ประเภท 2  ประเภท 3  ประเภท 4 สนามแข่ง ยาว 100 ถึง 105 ม., กว้าง 64 ถึง 68 ม.  ยาว 105 ม., กว้าง 68 ม. ขนาดต่ำสุดของห้องแต่งตัวผู้ตัดสิน colspan = "2"   20 m2 ไฟสนาม เหมาะสมกับการออกอากาศ  800 ลักซ์, กล้องอยู่กับที่  1400 ลักซ์, กล้องอยู่กับที่  1400 ลักซ์, ทุกทิศทาง ที่จอดรถวีไอพี 20  50  100  150 ที่ยืนผู้เข้าชมที่อนุญาตได้colspan=3  จำนวนที่นั่งต่ำสุด 200  1,500  4,500  8,000 จำนวนที่นั่งวีไอพีต่ำสุด 50  100  250  500 จำนวนที่นั่งวีไอพีสำหรับทีมเยือน 10  20  50  100 ส่วนต้อนรับของวีไอพี colspan = "3" align = "center"  400 m2 พื้นที่ต่ำสุดของสื่อ 50 m2  100 m2 สำหรับ 50 คน  200 m2 สำหรับ 75 คน ที่ถ่ายช่างภาพต่ำสุด colspan = "2" align = "center"  15  25 พื้นที่ต่ำสุดสำหรับบริเวณถ่ายทอดโทรทัศน์ 4 m2 สำหรับกล้องอย่างน้อย 1 ตัว  6 m2 สำหรับกล้อง 2 ตัว  10 m2 สำหรับกล้อง 4 ตัว ที่นั่งต่ำสุดในห้องสื่อ 20, และโต๊ะ 5 ตัว  20, และโต๊ะ 10 ตัว  50, และโต๊ะ 25 ตัว  100, และโต๊ะ 50 ตัว จำนวนผู้บรรยายเสียงต่ำสุด 2  3  5  25 จำนวนสตูดิโอโทรทัศน์ต่ำสุด 1 ห้อง สามารถปรับเปลี่ยนได้  1  2  2, มีอย่างน้อย 1 ห้องที่สามารถเห็นสนามแข่ง จำนวนห้องต่ำสุด ใช้ในการสัมภาษณ์หลังการแข่งขัน colspan = "3"   4 พื้นที่ต่ำสุดบริเวณสำหรับรถตู้ถ่ายทอดโทรทัศน์ภายนอก 100 m2  200 m2  1,000 m2 จำนวนที่นั่งต่ำสุดของห้องแถลงข่าว อย่างน้อย 1  30  50  75
# พรทิพย์ โล่ห์วีระ จันทร์รัตนปรีดา
พรทิพย์ โล่ห์วีระ (เกิด 17 กุมภาพันธ์ พ.ศ. 2503) อดีตสมาชิกวุฒิสภาจังหวัดชัยภูมิ อดีตรองประธานวุฒิสภา คนที่สองพระบรมราชโองการประกาศแต่งตั้งรองประธานวุฒิสภา (นางพรทิพย์ โล่ห์วีระ จันทร์รัตนปรีดา) และอดีตประธานสภาองค์การบริหารส่วนจังหวัดชัยภูมิ

 ประวัติ 
นางพรทิพย์ จันทร์รัตนปรีดา (สกุลเดิม โล่ห์วีระ) เกิดเมื่อวันที่ 17 กุมภาพันธ์ พ.ศ. 2503 เป็นบุตรของนายสมบัติ โล่ชัยวิบูลย์ กับนางเข็มทอง โล่ห์วีระ มีพี่น้อง 10 คนบัญชีแสดงรายการทรัพย์สินและหนี้สินของนางพรทิพย์ จันทร์รัตนปรีดา อาทิ อร่ามอาชว์วัต โล่ห์วีระ (ชื่อเดิม นายอร่าม โล่ห์วีระ)  อดีต รัฐมนตรีช่วยว่าการกระทรวงคมนาคม อดีตสมาชิกสภาผู้แทนราษฎร จังหวัดชัยภูมิ

พรทิพย์ จบการศึกษาระดับปริญญาตรี อักษรศาสตรบัณฑิต สาขาบรรณารักษศาสตร์ จากมหาวิทยาลัยขอนแก่น ระดับปริญญาโท อักษรศาสตรมหาบัณฑิต สาขาบรรณารักษศาสตร์ จากจุฬาลงกรณ์มหาวิทยาลัย และพัฒนบริหารศาสตรมหาบัณฑิต (รัฐประศาสนศาสตร์) สาขาการบริหารบุคคล จากสถาบันบัณฑิตพัฒนบริหารศาสตร์ (นิด้า) นอกจากนั้นยังผ่านการศึกษาอบรมหลักสูตรประกาศนียบัตรชั้นสูง “การบริหารเศรษฐกิจสาธารณะ สำหรับนักบริหารระดับสูง” (ปศส.) รุ่น 8 สถาบันพระปกเกล้า และหลักสูตรประกาศนียบัตรชั้นสูง “การเมืองการปกครองในระบอบประชาธิปไตยสำหรับนักบริหารระดับสูง” (ปปร.) รุ่น 14 สถาบันพระปกเกล้า

พรทิพย์ สมรสกับนายทรงศักดิ์ จันทร์รัตนปรีดา มีบุตร 2 คน

 การทำงาน 
นางพรทิพย์ เคยรับราชการเป็นอาจารย์ประจำวิทยาลัยเทคนิคชัยภูมิ ต่อมาได้ย้ายมารับราชการเป็นอาจารย์คณะมนุษยศาสตร์ สังคมศาสตร์ มหาวิทยาลัยราชภัฏนครราชสีมา และเข้าสู่งานการเมืองโดยการเป็นสมาชิกสภาจังหวัดชัยภูมิ และเป็นประธานสภาองค์การบริหารส่วนจังหวัดชัยภูมิ จากนั้นได้รับเลือกตั้งเป็นสมาชิกวุฒิสภา จังหวัดชัยภูมิ ต่อมาเมื่อวันที่ 28 กุมภาพันธ์ พ.ศ. 2554 ได้รับเลือกเป็นรองประธานวุฒิสภา คนที่ 2 แทนรองศาสตราจารย์ทัศนา บุญทอง และลาออกจากตำแหน่งเมื่อครบ 2 ปี ตามที่ได้แสดงวิสัยทัศน์เอาไว้พรทิพย์ลาออกจาก"รองปธ.วุฒิสภาคนที่2"'พรทิพย์'น้ำตาคลอ โชว์สปิริตไขก๊อกรองปธ.วุฒิฯ

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖ , เล่ม ๑๓๐ ตอนที่ ๓๐ ข หน้า ๑๐, ๖ ธันวาคม ๒๕๕๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ , เล่ม ๑๒๙ ตอนที่ ๓๕ ข หน้า ๒๔, ๓ ธันวาคม ๒๕๕๕
# กังฟูแพนด้า (วิดีโอเกม)
บทความนี้เกี่ยวกับเกมของภาพยนตร์ภาคแรก สำหรับภาค 2 ดูที่ กังฟูแพนด้า 2 วิดีโอเกม

กังฟูแพนด้าวิดีโอเกม เป็นสื่อประเภทหนึ่งของกังฟูแพนด้า ถูกสร้างขึ้นจากภาพยนตร์กังฟูแพนด้า โดยใช้ตัวละครที่มีอยู่เดิม และมีตัวละครใหม่ด้วย

 ตัวละคร 
 โป ให้เสียงโดย Mick Wingert
 อาจารย์ชิฟู ให้เสียงโดย Fred Tatasciore
 อาจารย์อูเกว ให้เสียงโดย Greg Baldwin
 ไทเกรซ ให้เสียงโดย Erin Torpey
 วานร ให้เสียงโดย James Sie
 ตั๊กแตน ให้เสียงโดย Brian T. Delaney
 อสรพิษ ให้เสียงโดย Kath Soucie
 กระเรียน ให้เสียงโดย Drew Massey
 ไต้ลุง
 ปิง ให้เสียงโดย James Hong
 เซ็ง ให้เสียงโดย Mick Wingert
 จระเข้เมีย ให้เสียงโดย Susan Blakeslee
 จระเข้
 กอริลล่า
 วูซิสเตอร์
 กองทัพศัตรู

 ด่าน 
มีทั้งหมด 13 ด่าน ได้แก่
 Po's Dream
 Tournament of the Dragon Warrior
 Level Zero
 Protect the Palace
 Lake of Tears
 Wudang Temple
 Wudang Rescue
 Treacherous Waters
 Secreat of Sands
 The Palace
 Howling Moon
 The Warrior's Destiny
 The Final Battle
# พระมเหสีมุนมยอง
พระมเหสีมุนมยอง (,?-?) เป็นพระมเหสีของ พระเจ้ามูยอลแห่งซิลลา และเป็นพระราชมารดาของ พระเจ้ามุนมู พระราชาผู้รวบรวมแผ่นดินจนเป็นปึกแผ่น

พระมเหสีมุนมยอง มีพระนามเดิมว่า คิมมุนฮุย ประสูติเมื่อใดไม่มีหลักฐานทรงเป็นน้องสาวของจอมพล คิม ยูชิน แม่ทัพผู้ยิ่งใหญ่ของเกาหลีต่อมาพระบิดาและพระมารดาได้ยกพระนางให้อภิเษกกับองค์ชาย คิมชุนชู ซึ่งภายหลังได้ขึ้นครองราชย์เป็นพระเจ้ามูยอลพระองค์จึงได้สถาปนาพระชายาคิมมุนฮุยขึ้นเป็นพระมเหสีมุนมยอง

พระมเหสีมุนมยอง สิ้นพระชนม์เมื่อใดไม่มีหลักฐาน
# ปลาการ์ตูนอินเดียนแดง
ปลาการ์ตูนอินเดียนแดง หรือ ปลาการ์ตูนอินเดียน  เป็นปลาการ์ตูนที่อาศัยอยู่รวมกันเป็นฝูงกับดอกไม้ทะเล โดยเฉพาะชนิด Heteractis magnifica และ Stichodactyla giganteaAmphiprion akallopisos marinespecies.org พบในเขตอินโด-แปซิฟิก อาศัยอยู่ตามแนวปะการังชายฝั่งลึกประมาณ 15 เมตร ปลาการ์ตูนอินเดียนแดงสามารถเลี้ยงเป็นปลาตู้ได้

 ลักษณะ 
ลำตัวมีสีเนื้ออมเหลืองทองอมชมพู มีแถบขาวเล็ก ๆ พาดผ่านบริเวณหลังตั้งแต่ปลายจมูกจนจรดครีบหาง ยาวได้ถึง 11 เซนติเมตร[http://www.fishbase.org/Summary/speciesSummary.php?ID=8017&genusname=
Amphiprion&speciesname=akallopisos Amphiprion akallopisos] fishbase.org 

ปลาการ์ตูนอินเดียนแดงก็เหมือนกับปลาการ์ตูนชนิดอื่นที่เป็นกะเทยแบบเปลี่ยนเพศได้ ลำดับชั้นของฝูงภายในดอกไม้ทะเลประกอบด้วยคู่ผสมพันธุ์ซึ่งเป็นตัวเมียที่ใหญ่ที่สุดและตัวผู้ซึ่งเป็นคู่ ตัวผู้ที่เหลือจะมีขนาดเล็กกว่า
# เทศบาลตำบลหนองบัว (จังหวัดอุดรธานี)
ระวังสับสนชื่อบทความคล้ายกัน เทศบาลตำบลหนองบัว

หนองบัว เป็นเทศบาลตำบลแห่งหนึ่งในอำเภอเมืองอุดรธานี จังหวัดอุดรธานี ครอบคลุมพื้นที่บางส่วนของตำบลหนองบัว บางส่วนของตำบลหนองนาคำ บางส่วนของตำบลสามพร้าว และบางส่วนของตำบลหนองขอนกว้าง

 ประวัติ 
เทศบาลตำบลหนองบัว แรกเริ่มก่อตั้งเป็นสุขาภิบาลหนองบัว เมื่อวันที่ 5 กันยายน 2516ประกาศกระทรวงมหาดไทย เรื่องจัดตั้งสุขาภิบาลหนองบัว จังหวัดอุดรธานี.pdf 90. 147 :3822. 20 พฤศจิกายน 2516 โดยมีพื้นที่ครบคลุม 22.50 ตารางกิโลเมตรในพื้นที่บางส่วนของ 2 ตำบลเดิม คือ ตำบลหนองบัว และตำบลบ้านตาด อำเภอเมืองอุดรธานี 

จนเมื่อวันที่ 28 พฤศจิกายน 2536 สุขาภิบาลหนองบัว ได้เปลี่ยนแปลงเขตและท้องทีภายในอำเภอเมืองอุดรธานีมีการจัดตั้งตำบลใหม่เพิ่มขึ้น มีผลทำให้ สุขาภิบาลหนองบัว มีพื้นที่ขนาด 31.50 ตารางกิโลเมตร ครอบคลุมพื้นที่บางส่วนของ 4 ตำบล ได้แก่ ตำบลหนองบัว ตำบลหนองขอนกว้าง ตำบลหนองนาคำ และตำบลสามพร้าวประกาศกระทรวงมหาดไทย เรื่องเปลี่ยนแปลงเขตสุขาภิบาลหนองบัว.pdf 110. 228:3. 30 ธันวาคม 2536 

ต่อมาเมื่อวันที่ 25 พฤษภาคม 2542 ได้ยกฐานะเป็น เทศบาลตำบลหนองบัว ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542

 การปกครอง 
เทศบาลตำบลหนองบัว ประกอบด้วย 37 ชุมชน แบ่งตามทั้ง 4 ตำบล ดังนี้

 ตำบลหนองบัว ตำบลหนองขอนกว้าง ตำบลหนองนาคำ ตำบลสามพร้าว ชุมชนบงคำ
 ชุมชนนาทราย 1
 ชุมชนนาทราย 2
 ชุมชนพี.เค. ธานี 3
 ชุมชนหนองขาม
 ชุมชนหนองขามน้อย
 ชุมชนค่ายเสนีย์รณยุทธ (กฝ.4)
 ชุมชนค่ายเสนีย์รณยุทธ 1
 ชุมชนร่มเย็น 3
 ชุมชนประปาเขต 7
 ชุมชนดงอุดม
 ชุมชนแสนสราญ
 ชุมชนศรีสุราษฎร์แสงเจริญ
 ชุมชนมั่งคั่ง
 ชุมชนเฟิร์สท์โฮม
 ชุมชนทรัพย์สมบูรณ์
 ชุมชนบ้านเดื่อ
 ชุมชนเก่าน้อย
 ชุมชนมิตรภาพเก่าน้อย
 ชุมชนพลอยวิลล่า 1
 ชุมชนพลอยวิลล่า 2 ชุมชนบ้านค่ายเสนีย์ฯ 1
 ชุมชนบ้านค่ายเสนีย์ฯ 2
 ชุมชนโพนทอง ชุมชนหนองใส 1
 ชุมชนหนองใส 2
 ชุมชนหนองใส 3
 ชุมชนหนองใส 4
 ชุมชนหนองใส 5
 ชุมชนดอนหัน
 ชุมชนพรสวรรค์
 ชุมชนนาดอน
 ชุมชนสุขเกษม
 ชุมชนอุดรแลนด์				 ชุมชนการเคหะฯ	
 ชุมชนประภาวิลล์
# โปซูอาแลกรี
โปซูอาแลกรี  เป็นเทศบาลในรัฐมีนัชเจไรช์ ประเทศบราซิล มีประชากรใน ค.ศ. 2020 จำนวน 152,549 คน มีขนาดพื้นที่ทั้งสิ้น 543 ตารางกิโลเมตร ตั้งอยู่ห่างจากเมืองหลวงของรัฐ เมืองเบลูโอรีซองชี 385 กม. ห่างจากเซาเปาลู 202 กม. และรีโอเดจาเนโร 390 กม. ตั้งอยู่ในหุบเขาของแม่น้ำ Sapucaí โปซูอาแลกรีเป็นเมืองศูนย์กลางอุตสาหกรรมอาหาร สิ่งทอ และโลหกรรม
# สาหร่ายใบมะกรูด
สาหร่ายใบมะกรูด เป็นสาหร่ายสีเขียวในสกุล Halimeda ส่วนที่เป็นแทลลัสของสาหร่ายเป็นชิ้นสีเขียว รูปฟัดหรือรูปไต เป็นแผ่นแบน ติดกันเหมือนใบมะกรูด มีแคลเซียมคาร์บอเนตเป็นส่วนประกอบ ทำให้ไม้ถูกสิ่งมีชีวิตอื่นกิน เช่นเดียวกับสาหร่ายในอับดับ Bryopsidales สาหร่ายใบมะกรูดประกอบด้วยเซลล์เดียวแต่มีหลายนิวเคลียสThe Cell Biology of the Bryopsidales  เป็นสกุลของสาหร่ายสีเขียวขนาดใหญ่ที่มีการศึกษามากสกุลหนึ่งKooistra W.H.C.F., Coppejans E.G.G. & Payri C. (2002). Molecular systematics, historical ecology, and phylogeography of Halimeda. (Bryopsidales) Molecular Phylogenetics and Evolution 24: 121–138
Verbruggen H., De Clerck O., Kooistra W.H.C.F. & Coppejans E. (2005). Molecular and morphometric data pinpoint species boundaries in Halimeda section Rhipsalis (Bryopsidales, Chlorophyta). Journal of Phycology 41: 606-621
Verbruggen H., De Clerck O., Schils T., Kooistra W.H.C.F. & Coppejans E. (2005). Evolution and phylogeography of Halimeda section Halimeda. Molecular Phylogenetics and Evolution 37: 789-803

thumb|การแพร่กระจายของสาหร่ายใบมะกรูด 

สปีชีส์
     
 H. bikinensis
 H. borneensis
 H. cereidesmis
 H. copiosa
 H. cryptica
 H. cuneata
 H. cylindracea
 H. discoidea
 H. distorta
 H. favulosa
 H. fragilis
 H. gigas
 H. goreauii
 H. gracilis
 H. heteromorpha
 H. howensis
 H. hummii
 H. incrassata
 H. kanaloana
 H. lacrimosa
 H. lacunalis
 H. macroloba
 H. macrophysa
 H. magnidisca
 H. melanesica
 H. micronesica
 H. minima
 H. monile
 H. opuntia
 H. pumila
 H. pygmaea
 H. renschii
 H. scabra
 H. simulans
 H. stuposa
 H. taenicola
 H. tuna
 H. velasquezii